Eskom-werker en makker vas oor 'gesteelde' koperkabels | Maroela Media
Eskom-werker en makker vas oor 'gesteelde' koperkabels
Die vermoedelik gesteelde koperkabels. (Foto: SAPD)
'n Werknemer van Eskom en die eienaar van 'n skrootmetaal-en-herwinningsmaatskappy sal na verwagting Maandag in die landdroshof in Polokwane in Limpopo verskyn nadat hulle glo betrokke was by die steel van koperkabels.
Brig. Motlafela Mojapelo, woordvoerder van die polisie, het in 'n verklaring gesê die verdagtes is Donderdagmiddag in hegtenis geneem nadat die polisie inligting ontvang het oor koperkabels wat by 'n huis in Greenside buite die dorp afgelaai is.
Volgens Mojapelo behoort die huis aan die eienaar (31) van 'n skrootmetaal-en-herwinningsmaatskappy. Die polisie het die huis deursoek waar hulle op koperkabels ter waarde van meer as R100 000 afgekom het. Die eienaar van die huis is in hegtenis geneem waarna dié se makker (37) kort daarna in die Seshego-polisiëringsgebied vasgetrek is.
'n Voorlopige ondersoek dui daarop dat dié verdagte werksaam is by Eskom en na bewering die koperkabels gesteel en verkoop het.
Die twee verdagtes staan tereg op 'n aanklag van diefstal van koperkabels en die besit van vermoedelik gesteelde goedere.
Eskom koperdiefstal Limpopo Polokwane
94 korrektiewe beamptes, gevangenes het nou Covid-19
Daar het die twee menere dit. Hoop hulle word goed gestraf sodat dit n voorbeeld vir ander is.
Sluit toe en gooi die sleutels weg.
Daar is mos al lankal vermoed die werkers is betrokke by die diefstalle
Le beslag op alles in die plek . Sluit en stuur direk tronk
Not long from now, you will see this tiny little black spot from the moon, the remaining dot that was south africa, and still they will steal and destroy anything and everything.